上海体育馆站

上海体育馆站来勒上海徐汇区漕溪北路零陵路，是地下车站，是上海轨道交通1号线搭4号线个换乘站，离上海游泳馆站、上海体育场站、漕溪路站较近。造个辰光为咾减少管线搬迁、施工期交通影响、降低造价，采用现在箇只方案而弗是横跨中山南路个方案，方便同4号线个换乘。

上海体育馆站一开始跟1号线一道来勒1993年5月28号启用，4号线车站则来勒2005年12月31号投入运营。2009年上海地铁对1号线车站进行翻新工程。

 车站结构 

楼层分布
地面层出入口1-8号出入口地下一层1号线站厅票务服务、自动售票机、人工服务台4号线站厅票务服务、自动售票机、人工服务台地下二层  往莘庄方向（漕宝路）岛式站台 · 开左边车门 往富锦路方向（徐家汇）地下三层  往内环方向（宜山路）岛式站台 · 开左边车门 往外环方向（上海体育场）

站厅
上海体育馆站个站厅来勒地下一层，呈"L"型布置。1号线站厅来勒漕溪北路下头，南北走向，收费区来勒站厅中部搭东面，付费区北面有连接四号线站厅付费区个换乘通道，有4组楼梯扶梯去1号线站台；4号线站厅来勒零陵路下头，东西走向，付费区来勒站厅南侧，有3组楼梯扶梯去4号线站台。站厅个两部分侪好通过付费区搭非付费区进行换乘。

站台
上海体育馆站1号线、4号线站台分别来勒地下二层搭地下三层，“L”型布置，乘客需要通过地下一层个站厅层进行换乘。1号线站台来勒地下二层，是岛式站台，来勒莘庄方向站台末端有卫生间。4号线站台来勒地下三层，是岛式站台，来勒外圈方向站台尽头有一座卫生间。因为4号线来勒本站弯度大，列车帮站台之间个缝道比较大，故咾站台下头设有蓝颜色个灯，提醒乘客注意安全。

箇站本来设计有直接联通两线站台个台-台节点通道，必过碰巧董家渡事故，节点通道畀放弃脱，只造仔一部联通站厅非付费区搭两线站台个无障碍电梯，而且箇部电梯现在并弗正常开放使用。

 车站周边 
上海体育馆
上海体育场
上海游泳馆
上海旅游集散中心
华亭宾馆
徐汇新村
宜家家居徐汇店

 参考 

Category:徐汇区地铁车站